ยังจิ๋ว

ยังจิ๋ว หรือ เอียงจิ๋ว ในภาษาจีนกลางเรียกว่า หยางโจว  () เป็นหนึ่งในเก้ามณฑลของจีนยุคโบราณที่ระบุในบันทึกประวัติศาสตร์เช่น ยฺหวี่ก้ง, เอ๋อร์หย่า และโจวหลี่

ชื่อ

ตำแหน่งทางประวัติศาสตร์ 
ตามตำนาน เมื่อต้า-ยฺหวี่ (ราว 2200–2100 ปีก่อนคริสตกาล) แก้ปัญหาน้ำท่วม พระองค์ได้แบ่งดินแดนจีนออกเป็นเก้ามณฑล ซึ่งยังจิ๋วเป็นมณฑลหนึ่ง บันทึกประวัติศาสตร์ยุคก่อนราชวงศ์ฉิน (221–206 ก่อนคริสตกาล) เช่น ยฺหวี่ก้ง, เอ๋อร์หย่า, โจวหลี่ และลฺหวี่ชื่อชุนชิวล้วนระบุถึงเก้ามณฑล ยังจิ๋วปรากฏในบันทึกเหล่านี้ทั้งหมดแม้ว่ารายชื่อของเก้ามณฑลจะมีความแตกต่างไปบ้างในแต่ละบันทึก อย่างไรก็ตามก็มีบันทึกถึงตำแหน่งของยังจิ๋วที่แตกต่างกันสามตำแหน่ง

บันทึกในยฺหวี่ก้ง 
ยฺหวี่ก้งบันทึกว่ายังจิ๋วตั้งอยู่ระหว่างหฺวายและทะเล ข่ง อานกั๋ว (มีบทบาทเมื่อศตวรรษที่ 2 ก่อนคริสตกาล) อธิบายในช่างชูจฺว้าน (尚書傳) ว่าความในยฺหวี่ก้งมีความหมายว่ายังจิ๋วถูกขนาบด้วยแม่น้ำหฺวายทางเหนือและทะเลจีนใต้ทางใต้ ในประเทศจีนยุคปัจจุบัน พื้นที่ที่ครอบคลุมมณฑลยังจิ๋วในอดีตเทียบได้กับพื้นที่ของมณฑลเจียงซู, มณฑลอานฮุย (ภูมิภาคทางใต้ของแม่น้ำหฺวาย), นครเซี่ยงไฮ้, มณฑลเจ้อเจียง, มณฑลฝูเจี้ยน, มณฑลเจียงซี และบางส่วนของมณฑลหูเป่ย์, มณฑลหูหนาน และมณฑลกวางตุ้ง นครหยางโจวในมณฑลเจียงซูปัจจุบันอยู่อาณาเขตของมณฑลยังจิ๋ว (หยางโจว) ในยุคโบราณ อย่างไรก็ตามในยุคราชวงศ์หลัง ๆ มีการพิสูจน์ว่าช่างชูจฺว้านไม่ได้เขียนโดยข่ง อานกั๋ว ความน่าเชื่อถือของบันทึกนี้จึงลดลงอย่างมาก

บันทึกในเอ๋อร์หย่า

บันทึกในโจวหลี่ และลฺหวี่ชื่อชุนชิว 
โจวหลี่บันทึกว่า "ทางตะวันออกเฉียงใต้เรียกว่ายังจิ๋ว" จากความดังกล่าว มณฑลยังจิ๋วโบราณจะครอบคลุมทั่วทั้งภาคตะวันออกเฉียงใต้ของจีน พื้นที่ใหญ่กว่ายังจิ๋วที่ระบุในยฺหวี่ก้งและเอ๋อร์หย่า คำจำกัดความนี้ยังคลุมเครือมากกว่าสองบันทึกแรกเพราะไม่แน่ชัดว่านครหยางโจวในมณฑลเจียงซูปัจจุบันอยู่ในพื้นที่ของมณฑลยังจิ๋ว (หยางโจว) ในยุคโบราณหรือไม่ ความถูกต้องของโจวหลี่จึงเป็นที่กังขาเช่นกัน ในลฺหวี่ชื่อชุนชิวมีการระบุคล้ายคลึงกันว่า "ทางตะวันออกเฉียงใต้คือยังจิ๋ว"

ประวัติศาสตร์

ราชวงศ์ฮั่น

ยุคสามก๊ก

ราชวงศ์จิ้นและยุคราชวงศ์เหนือ-ใต้

ราชวงศ์สุย

ราชวงศ์ถังและภายหลัง

อ้างอิง

บรรณานุกรม 
 (ไม่ทราบผู้เขียน). ชุนชิวยฺเหวียนมิ่งเปา (春秋元命苞).
 (ไม่ทราบผู้เขียน). เอ๋อร์หย่า.
 (ผู้เขียนไม่แน่ชัด). ช่างชู. 
 (ผู้เขียนไม่แน่ชัด). ชือจิง.
 กัว ผู. เอ๋อร์หย่าจู้ (อรรถาธิบายเอ๋อร์หย่า).
 จี ต้าน และคณะ. โจวหลี่.
 หลี่ โต้ว (李斗). หยางโจวฮฺว่าฟ่างลู่ (揚州畫舫錄).
 หลิว ซี (劉熙). ชื่อหมิง.
 ลฺหวี่ ปู้เหวย์ และคณะ. ลฺหวี่ชื่อชุนชิว.
 เฉิ่น คั่ว. เมิ่งซีปี่ถาน
 ซุน อี๋ร่าง. โจวหลี่เจิ่งอี้ (周禮正義).

แหล่งข้อมูลอื่น 
 Illustrated Album of Yangzhou Prefecture from 1573–1620

มณฑลของจีนโบราณ
มณฑลของราชวงศ์ฮั่น